№8 КӘСІПОРЫННЫҢ МАТЕРИАЛДЫҚ РЕСУРСТАРЫН ПАЙДАЛАНУДЫ ТАЛДАУ 

1. Материалдық ресурстарды талдаудың мәні мен міндеттері, ақпарат көздері
Өнімді өндіру бойынша жоспардың орындалуының, оның өзіндік құнын азайтудың, пайданы өсірудің қажетті шарты тиісті ассортимент және сапа бойынша шикізат материалдармен кәсіпорынды толық және уақытылы қамтамасыз ету. Кәсіпорынның материалдық ресурстарға деген қажеттілігінің өсуі экстенсивті (материалдың және энергиянын көп санын сатып алу немесе дайындау) немесе интенсивті жолмен (өнім өндіру процесінде бар қорларды үнемді пайдалану) қанағаттандырылуы мүмкін. 
Материалдық ресурстармен қамтамасыз етуді және пайдалануды талдаудың міндеттеріне жататындар: 
- материалдық-техникалық жабдықтау жоспарының шынайлығын, олардың орындалу дәрежесін және өнім өндіру көлеміне әсерін, оның өзіндік құнын және басқа көрсеткіштерді бағалау; 
- материалдық ресурстардың пайдалану тиімділігінің денгейін бағалау;
 материалдық ресурстарды үнемдеудің ішкі өндірістік резервтерін айқындау және оларды қолдану бойынша нақты шараларды өндеу. 
Материалдық ресурстарды талдаудың ақпарат көздеріне жататындар: 
- материалды-техникалық жабдықтау жоспары: 
- тапсырыстар; 
- шикізат пен материалдарды жабдықтау келісім-шарттары; 
- материалдық ресурстардың бар болуы және пайдалану жөніндегі және өндіру шығындары туралы статистикалық есептілік нысандары: 
- материалды-техникалық жабдықтау бөлімінің оперативті мәліметтері; 
- материалдық ресурстардың келіп түскені, жұмсалғандығы және қалдықтары туралы аналитикалық бухгалтерлік есептің мәліметтері және басқалары табылады. 
2. Кәсіпорынның материалдық ресурстармен қамтамасыз етілуін талдау
Кәсіпорынның материалдық ресурстармен қамтамасыз етілуін талдау кезінде ең бірінші кезекте материалдық-техникалық қамсыздандыру жоспарының сапасы тексеріледі. Жоспардың шынайлығын тексеруді кәсіпорынның материалдық ресурстарына деген қажеттіліктерін есептеу негізінде жатқан нормалар мен нормативтерді зерттеуден бастау қажет. Содан кейін қамсыздандыру жоспарының өнімді өндіру қажеттіліктеріне сәйкестігі тексеріледі. 
Кәсіпорынның үзіліссіз жұмыс істеуінің маңызды шарты болып материалдық ресурстарға деген қажеттіліктің жабу көздерімен толықтай қамтамасыз етілуі табылады. Олар ішкі және сыртқы болуы мүмкін. 
Сыртқы көздерге отырған келісім-шарттарға сәйкес жабдықтаушылардан келіп түскен материалдық ресурстар жатқызылады. 
Ішкі көздер — бұл шикізат қалдығын қысқарту, қайталанбалы шикізатты қолдану, материалдар мен жартылай фабрикаларды өзіндік дайындау, ғылыми-техникалық прогресс жетістіктерін еңгізу нәтижесінде материалдарды үнемдеу. 
Талдау кезеңдері мен бағыттары: 
· Кәсіпорынның материалдық ресурстармен қамтамасыз етілуін талдау.
· Кәсіпорынның шикізатпен және материалдармен қамтамасыз етілу деңгейі сатып алынған шикізаттың нақты мөлшерін олардың жоспарлы қажеттілігімен салыстыру арқылы анықталады. 
· Материалдық ресурстарды жеткізу шарттарымен және олардың нақты орындалуымен қамтамасыз етілуін тексеру қажет. 
· Жеткізушілерден алынған материалдардың сапасы, олардың стандарттарға, техникалық шарттарға және шарт талаптарына сәйкестігі де тексеріледі.
3. Материалдық ресурстарды пайдалануды талдау
Материалдық ресурстарды пайдалану тиімділігін сипаттау үшін жалпылама және жеке көрсеткіштер жүйесі қолданылады. 
· Жалпылама көрсеткіштерге материалдық шығындардың 1 теңгесіне келетін пайда, материал қайтарымдылығы материал сыйымдылығы, өндіріс көлемі мен материалдық шығындардың өсу қарқындары арақатынасы коэффициенті, өнімнің өзіндік құнындағы материалдық шығындардың үлес салмағы, материалдарды пайдалану коэффициенті. 
· Материалдық шығындардың теңгедегі пайдасы - негізгі қызметтен алынған пайда сомасын материалдық шығындар сомасына бөлу арқылы анықталады 
· Материал қайтарымы - өндірілген өнімнің құнын материалдық шығындар сомасына бөлу арқылы анықталады 
· Өнімнің материалдық сыйымдылығы - материалдық шығындар сомасының өндірілген өнім құнына қатынасы 
· Өндіріс көлемінің өсу қарқыны мен материалдық шығындардың арақатынасы - жалпы өнім индексінің материалдық шығындар индексіне қатынасымен анықталады 
· Өнімнің өзіндік құнындағы материалдық шығындардың үлес салмағы - материалдық шығындар сомасының өндірілген өнімнің толық өзіндік құнына қатынасымен есептеледі 
· Материалдық шығындар коэффициенті - материалдық шығындардың нақты сомасының шығарылған өнімнің нақты көлеміне қайта есептелген жоспарлы сомаға қатынасымен анықталады.  
Материал сыйымдылығының жеке көрсеткіштері материалдық ресурстардың жекелеген түрлерінің пайдалану тиімділігін сипаттау үшін (шикізат сыйымдылығы, темір сыйымдылығы, отын сыйымдылығы, энергия сыйымдылыгы және басқалары, сондай-ақ жекелеген бұйымдардың материал сыйымдылығы деңгейін сипаттау үшін қолданылады.
Талдау процесінде материалдарды пайдалану тиімділігі көрсеткіштерінің нақты деңгейін жоспарлы деңгейімен салыстырады, олардың динамикасын және өзгеру себептерін , сондай-ақ өнім өндіру көлеміне әсерін зерттейді. 
Қорытындылай келгенде, жалпы материал сыйымдылығы өндірілген өнім көлеміне, оның құрылымына, өнім бірлігіне материал шығынның нормасы, материалдық ресурстардың бағалары және өнімнің босатылған бағалары байланысты.



